“คพ.” เตือนฝุ่น PM2.5 กระทบหนัก! “บางคอแหลม” อ่วมสุด 71 ไมโครกรัม
"กรมควบคุมมลพิษ" เตือนค่าฝุ่น PM2.5 เกินมาตรฐาน 7 พื้นที่กรุงเทพฯ-ปริมณฑล "บางคอแหลม" อ่วมสุด 71 ไมโครกรัม 
"กรมควบคุมมลพิษ" เตือนค่าฝุ่น PM2.5 เกินมาตรฐาน 7 พื้นที่กรุงเทพฯ-ปริมณฑล "บางคอแหลม" อ่วมสุด 71 ไมโครกรัม
20 ธ.ค. 2562

กรมควบคุมมลพิษ(คพ.) รายงานข้อมูลคุณภาพอากาศในพื้นที่กรุงเทพมหานครและปริมณฑล ประจำวันที่ 20 ธันวาคม 2562 เวลา 7.00 น. ระบุดังนี้


โดยผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล โดยกรมควบคุมมลพิษร่วมกับกรุงเทพมหานคร จำนวน 47 สถานี ตรวจวัดค่าได้ 27 – 71 มคก./ลบ.ม. (ค่ามาตรฐานไม่เกิน 50 มคก./ลบ.ม) ปริมาณฝุ่นละอองมีแนวโน้มเพิ่มขึ้นจากช่วงเช้าของเมื่อวาน โดยพบเกินค่ามาตรฐานและอยู่ในระดับเริ่มมีผลกระทบต่อสุขภาพ 7 สถานี(พื้นที่สีส้ม) ได้แก่  ริมถนนพระราม 3-เจริญกรุง เขตบางคอแหลม 71 ไมโครกรัม , ริมถนนพหลโยธิน เขตบางเขน 54 ไมโครกรัม , แขวงคลองเตย เขตคลองเตย 51 ไมโครกรัม , แขวงบางซื่อ เขตบางซื่อ 55 ไมโครกรัม , แขวงทุ่งสองห้อง เขตหลักสี่ 59 ไมโครกรัม , ต.ทรงคะนอง อ.พระประแดง จ.สมุทรปราการ 53 ไมโครกรัม , ต.ปากน้ำ อ.เมือง จ.สมุทรปราการ 56 ไมโครกรัม
สำหรับพื้นที่อื่นๆนั้น คุณภาพอากาศอยู่ในระดับดี 13 สถานี และระดับปานกลาง 27 สถานี

 
ทั้งนี้ กรมควบคุมมลพิษ แนะนำประชาชนที่อยู่ในพื้นที่ค่าฝุ่นละอองเกินมาตรฐาน ควรเฝ้าระวังสุขภาพ ลดระยะเวลาการทำกิจกรรมกลางแจ้ง และติดตามสถานการณ์ฝุ่นละออง คุณภาพอากาศจากทาง คพ.อย่างใกล้ชิด